আওয়ামী লীগ সাধারণ সম্পাদক বলেন, ‘গণতান্ত্রিক আন্দোলন করতে গিয়ে তারা (বিএনপি) ব্যর্থ হয়েছে বারবার। তারা কোটার ওপর, শিক্ষার্থীদের আন্দোলনের ওপর ভর করে। তারা দুটি কাজ ভালো করে—একটি হলো বিদেশিদের কাছে নালিশের রাজনীতি ও গুজব-সন্ত্রাস। তারা গুজব ছড়াচ্ছে। শিক্ষার্থীদের নিরাপদ সড়কের আন্দোলনের সময় গুজব-সন্ত্রাস ছড়িয়েছে। যৌক্তিক সামাজিক আন্দোলনকে নোংরা রাজনীতির খেলায় নিয়ে যেতে চেয়েছে। প্রধানমন্ত্রী আহ্বান জানানোর পর শিক্ষার্থীরা ঘরে ফিরে গেছে। তার পরও গুজব ছড়ানো হয়েছে।’